title: Τηλεϋγεία και Τηλενοσηλευτική. Συστηματική ανασκόπηση της εφαρμογής των νέων τεχνολογιών για την υποστήριξη των νοσηλευτικών πράξεων
title: Telehealth and Telenursing. Systematic review of the application of new technologies to support nursing practicies
titleType: AlternativeTitle
Creators: name: Βούλγαρης, Αντώνιος
Publisher: name: Πανεπιστήμιο Δυτικής Αττικής
Year: 2023
Subjects: Telenursing
Telehealth
5G
Wearable medical devices
Chatbots
Telehealth and nursing
Nursing informatics
Internet of things
Artificial inteligence
Big data
Machine learning

description: Περίληψη Εισαγωγή: Οι νέες τεχνολογίες μπορούν να διαδραματίσουν σημαντικό ρόλο στον κλάδο της υγείας, παρέχοντας λύσεις στους τομείς της τηλεϋγείας και της τηλενοσηλευτικής. H αξιοποίηση της ψηφιακής τεχνολογίας στον χώρο της υγείας ενισχύθηκε περαιτέρω λόγω των έκτακτων συνθηκών που δημιούργησε η πανδημία της COVID-19. Σκοπός: Διερεύνηση της εφαρμογής των νέων τεχνολογιών της Τηλευγείας και Τηλενοσηλευτικής για την υποστήριξη των νοσηλευτικών πράξεων. Επίσης μελετάται ο βαθμός εξοικείωσης των νοσηλευτών με τις νέες τεχνολογίες, η ικανοποίηση των ασθενών που λαμβάνουν τις εξ’ αποστάσεως υπηρεσίες καθώς και η πιθανή σχέση της ευρύτερης εξέλιξης του νοσηλευτικού επαγγέλματος, μέσω των νέων τεχνολογιών. Μεθοδολογία: Πραγματοποιήθηκε αναζήτηση στη βάση δεδομένων PubMed, τον Απρίλιο 2022, με τους αγγλικούς όρους «Telehealth AND nursing» και «Telenursing» για τα έτη 2021 και 2022. Βρέθηκαν 13 άρθρα που τηρούσαν τα κριτήρια της αναζήτησης εκ των οποίων 3 πολυκεντρικές τυχαιοποιημένες ελεγχόμενες έρευνες, 2 πιλοτικές τυχαιοποιημένες έρευνες, 2 τυχαιοποιημένες ελεγχόμενες έρευνες 2 ομάδων, 1 συγχρονική μελέτη, 1 δευτερεύουσα ανάλυση τυχαιοποιημένης ελεγχόμενης έρευνας, 1 προοπτική πιλοτική έρευνα περίπτωσης-ελέγχου, 1 πειραματική έρευνα με προ/μετα ανάλυση και 2 τυχαιοποιημένες ελεγχόμενες έρευνες. Αποτελέσματα: Οι μελέτες έδειξαν βελτίωση στην τήρηση της φαρμακευτικής αγωγής των ασθενών και αυξημένη ικανοποίηση από τη χρήση ψηφιακών παρεμβάσεων μέσω των εφαρμογών. Σε ορισμένες περιπτώσεις συστήνεται συμπληρωματική χρήση των εξ αποστάσεως νέων τεχνολογιών μαζί με την παροχή της τυπικής φροντίδας για βέλτιστη αποτελεσματικότητα. Παρατηρείται μείωση των επαναεισαγωγών, βελτίωση ποιότητας ζωής, επιπέδων άγχους, μείωση κλινικών συμπτωμάτων και παρενεργειών των ασθενών. Το ιατρονοσηλευτικό προσωπικό εμφανίζει συμμόρφωση στη χρήση των νέων τεχνολογιών, με αναγκαία την περαιτέρω εκπαίδευση για καλύτερα αποτελέσματα και απόκτηση εμπειρίας. Ηλικιακοί παράγοντες, επίπεδο εκπαίδευσης, βαθμός εμπιστοσύνης αλλά και κοινωνικοοικονομικοί λόγοι, θέτουν σημαντικούς περιορισμούς στην υιοθέτηση της νέας πραγματικότητας. Συμπεράσματα: Οι νέες τεχνολογίες διαδραματίζουν σημαντικό ρόλο στο τομέα υγείας ενώ ο ρόλος τους ενισχύθηκε επιπλέον λόγω των έκτακτων συνθηκών που δημιούργησε η πανδημία Covid-19. Υπάρχει μεγάλος βαθμός ικανοποίησης των ατόμων που λαμβάνουν τις εξ αποστάσεως υπηρεσίες υγείας, παρόλο που απαιτείται σημαντικός χρόνος ακόμη για πλήρη και αυτοματοποιημένη λήψη υπηρεσιών υγείας. Τέλος, τόσο η εκπαίδευση τόσο των νοσηλευτών όσο και των ασθενών, αποτελεί κρίσιμο παράγοντα υιοθέτησης της εξ’ αποστάσεως παροχής υγειονομικών υπηρεσιών. Λέξεις – κλειδιά: Telenursing, Telehealth, Telehealth and nursing, Nursing informatics, 5G, Internet of things, Wearable medical devices, Artificial Intelligence, Big data, Machine learning, Chatbots